આ વાત છે 28 વર્ષના સોમનાથ ગિરામની. એ સોમનાથ ગિરામની જેને થોડા દિવસ પહેલાં ચા વેચનાર તરીકે ઓળખવામાં આવતો હતો. તે સોમનાથની દુકાને ચા પીવા જતા અને પોતાની પસંદની ચા પીતા અને પૈસા આપી ચાલ્યા જતા. તે સોમનાથની જેને ક્યારેય કોઈ એમ પણ નહોતું પૂછતું કે તું જીવનમાં શું કરીશ. થોડા દિવસ પહેલાં એવું થયું કે તેની ઓળખ બદલાઈ ગઈ. હા હવે તેની ચા વેચનારની ઓળખ બદલાઈ ગઈ. હવે તેનો પરિચય આવો છે. નામ- સોમનાથ ગિરામ, પુણેના સદાશિવ ધાબામાં ચા વેનાર અને ચા વેચવા દરમિયાન એવું કંઈક કરી બતાવ્યું કે આજે તેને મળવા માટે લોકોની લાંબી કતારો લાગે છે. આ કતારો હવે ચા પીવા નહીં તેને શુભેચ્છા આપવાની હોય છે. સોમનાથ ગિરામ હવે ચા વાળામાંથી ચાર્ટર્ડ એકાઉન્ટન્ટ થઈ ગયો છે. ચાર્ટર્ડ એકાઉન્ટન્ટ સોમનાથ ગિરામ. ગઈ કાલ સુધઈ લોકોને ચા પીવડાવનાર અને સામાન્ય દેખાનારા આ ચા વાળાએ અત્યંત મુશ્કેલ ગણાતી સીએની પરીક્ષા પાસ કરી લીધી. સોમનાથને ફાઈનલમાં 55 ટકા આવ્યા.